Kære spejdere og forældre                                                                                                16.01.2020

Som I alle ved, har vi store udfordringer med at have ledere nok til trop- og seniorspejdere.

Vi har den 15.1.20 haft møde sammen med DDS, hvor der var repræsenteret ledere og spejdere fra begge grupper. Ligeledes var gruppebestyrelsen fra KFUM der også.

Til mødet blev der lavet en liste med ønsker fra spejderne til fælles-spejdermøderne. Disse blev prioriteret med håndsoprækning. Ud fra det, er der i fællesskab blevet lavet et program indtil sommerferien. Der er nogle af møderne, hvor indholdet ikke er helt planlagt endnu, men det bliver gjort i samarbejde ved et af de første fælles spejdermøder.

Spejdermøderne ligger hver 14.dag, enten om tirsdagen eller om onsdagen fra kl. 18.30 - 20.30. Der vil desuden forekomme fællesmøder i KFUM Høruphav, som kan ligge en anden dag, f. eks. fastelavn.

Vores egne spejdere vil udover fællesmøderne have ca. 1 spejdermøde mere om måneden, så husk at tjekke programmet.

Der skal MEGET gerne komme 1-2 forældre ved hvert Spejder møde,  som kan give en hånd med, der hvor lederne har brug for hjælp. Der vil i alt, hvis alle kommer, være ca. 23 spejdere, 2 ledere fra DDS og Julie og Gry fra vores spejdere. De 16 spejdere er vores egne.

Der er oprettet en Messenger gruppe, så spejderne og lederne kan holde hinanden orienteret.

Afbud gives til Julie på sms  24844096 og IKKE på Messenger, da der så kan opstå en hel kæde af afbud.

Vi håber på forældrenes opbakning til det kommende program og samarbejde med DDS, da det alternative vil være, at vi ikke kan tilbyde vores spejdere det store program. Vore 2 dygtige lederassistenter skal ikke stå alene med16 spejdere. De vil også være sårbare, når 1 af dem ikke har mulighed for at komme til et møde. I så fald må mødet aflyses.

Vi glæder os til samarbejdet mellem KFUM og DDS, men også med forældrene.

Der vil den 31. marts være evaluering imellem lederne i de to grupper.

Spejderhilsen fra ledere og Gruppebestyrelsen

SVAR VENLIGST TILBAGE, så jeg ved, I har læst denne mail, og skriv gerne, hvilke(t) møde I kan hjælpe ved.

Sph. Birthe